Diari Oficial de la Generalitat Valenciana


Sumari del DOGV 6291, del 17-06-2010 (2010/6428)

Informació pública del modificat del projecte de la subestació elèctrica denominada Rojales, a la província d'Alacant, per la qual es modifica el projecte d'execució i l'annex d'afeccions, a l'efecte de l'autorització administrativa, l'aprovació de projecte i la declaració, en concret, d'utilitat pública, presentat per Hidrocantábrico Distribución Eléctrica, SAU. Expedient número ATASCT/2009/22/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6291

Data del DOGV
:   17-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6428


Organisme emissor
:   Conselleria d'Infraestructures i Transport

Tipus de document
:   Anunci

Informació pública del modificat del projecte de la subestació elèctrica denominada Rojales, a la província d'Alacant, per la qual es modifica el projecte d'execució i l'annex d'afeccions, a l'efecte de l'autorització administrativa, l'aprovació de projecte i la declaració, en concret, d'utilitat pública, presentat per Hidrocantábrico Distribución Eléctrica, SAU. Expedient número ATASCT/2009/22/03. [2010/6428]  
A l'efecte del que establix la Llei 54/1997, de 27 de novembre, del Sector Elèctric; en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i en l'article 9 del Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet a informació pública la petició d'autorització administrativa i declaració, en concret, d'utilitat pública, i aprovació del projecte d'execució, de la instal·lació elèctrica d'alta tensió 220/20 kV, les característiques especials de la qual s'assenyalen a continuació:  
Peticionari: Hidrocantábrico Distribución Eléctrica, SAU, amb domicili a la plaça de la Gesta, 2. Oviedo. 33096 Astúries.  
Objecte de la petició: autorització administrativa, declaració, en concret, d'utilitat pública, i aprovació del projecte d'execució, de la subestació elèctrica denominada Rojales 220/20 kV.  
Lloc on s'establirà la instal·lació: terme municipal de Rojales, província d'Alacant.  
Característiques principals: subestació elèctrica Rojales 220/20 kV 60MVA.  
Pressupost: 1.742.241 euros.  
Finalitat: alimentar els diferents clients de Hidrocantábrico a la comarca del Baix Segura, millorar així la qualitat del subministrament i garantir la seua regularitat i seguretat.  
Cosa que es fa pública per a coneixement general, i perquè qualsevol interessat puga examinar el projecte d'execució de la instal·lació descrita, i l'estudi d'impacte ambiental, en les oficines del Servici Territorial d'Energia a Alacant, de la Conselleria d'Infraestructures i Transport de la Generalitat Valenciana, situada en la Rambla Méndez Núñez, 41, 03782 Alacant, i formular-se, en dos exemplars, en el termini de 30 dies, comptadors a partir de l'endemà de la publicació d'este anunci, qualssevol al·legacions que es consideren oportunes. El projecte podrà ser igualment consultat a l'Ajuntament de Rojales.   
Així mateix, la present publicació es realitza a l'efecte de notificació previstos en l'apartat 4t de l'article 59 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada al mencionat article per la Llei 4/1999, de 13 de gener (Boletín Oficial del Estado de 14 de gener).  
Alacant, 24 de maig de 2010.- El cap del Servici Territorial d'Energia: Miguel García Mengual.  
  
\* \* \* \* \* \* \* \* \* \* \* \* \* \* \* \* \*  
